Inseneripataljon
Inseneripataljon oli Eesti Rahvaväe väeosa (pataljon), mis osales ka Eesti Vabadussõjas. Pataljon moodustati 21. novembril 1918. aastal Eesti Rahvaväe koosseisus. Pataljoni ülemaks valiti kapten Voldemar Rieberg. Pataljoni koosseisus moodustati 1. sapöörirood ja hiljem ka 2. sapöörirood. 1. sapöörirood sõdis Vabadussõjas Narva rindel ja kuulus siis 1. diviisi koosseisu. 2. sapöörirood sõdis Vabadussõjas Lõunarindel ja kuulus siis 2. diviisi koosseisu. 1918. aasta 21. novembril loodi Inseneripataljoni juurde õhuväe lendurite poolrood, kuid 20. veebruaril 1919 viidi poolrood üle Sõjaväe Peastaapi ja temast sai Lennuväesalk. Pärast Vabadussõja lõppu koondati sapööriroodud taas Inseneripataljonina Nõmmele. 1924. aastal moodustati Inseneripataljoni baasil Pioneerpataljon ja Sidepataljon.[viide?]